Jorden. En vugge for ufattelig skønhed og svimlende undere.
Ubegribeligt. Overvældende.
Denne planet håner vores ynkelige evne til at beskrive den.
Ja, for virkelig at værdsætte denne planets forbløffende storhed
må man sommetider besudle den.
Se Besudleren.
Han er ussel, lav og fordærvet.
Engang var han en stolt talkshowvært,
men et ændret økosystem har drevet ham til et tørrere og barskere klima.
Den ugentlige podcast.
Her, uden næringen fra sit studiepublikum,
er denne klovn med små, matte øjne,
som øjnene på en groft malet dukke,
tvunget til at leve af den mest sølle smule føde,
en tilfældig fan, der ringer ind.
Drevet fra forstanden af den dyriske duft af deres afdæmpede begejstring
søger han føde i fjerne lande, uindbudt
og drevet af en bundløs hunger efter anerkendelse
og en selfie i ny og næ.
Det her er vanvid.
Det her er sindssyge. Det her er kaos.
Det her er Conan O'Brien Must Go.
Marokko.
Jeg skal sikre mig, at mit hår ser ordentligt ud hver gang.
Nej, du skal ikke.
-Conan! -Nej, jeg mener bare, Sona...
Dit hår ser ikke grimt ud.
Jeg tror bare ikke, at du har nogen kontrol over,
hvad der foregår oven på dit hoved.
Det har jeg bestemt, hr. Jeg bruger så meget produkt i håret.
Så jeg ser dit hår, efter det er blevet plejet.
Jeg mener bare... Og når jeg siger...
Sona, du ved, det også er ros, for dit hår er kraftfuldt.
Det er kilden til din styrke. Hvad gør du ved det?
-Jeg fugter det med arganolie. -Hvad er det?
Det er fra... Det er marokkansk olie.
Det er vel nogle træer, der kun vokser i Marokko.
Og så udvinder de olien.
De fælder træer i Marokko for at tæmme dit hår.
Derfor er der en ørken. Engang så der ud som i Irland,
indtil Sona begyndte at prøve at tæmme sit hår.
-Så den skal komme fra Marokko. -Det er den bedste løsning.
At holde mine ansatte velforsynede med hårprodukter
har altid været min topprioritet.
Og hvis det betød at ledsage Sona...
SAHARAØRKENEN MAROKKO
...til et af verdens mest forunderlige lande,
så ofrede jeg mig gerne.
Jeg tog dig med ud i ørkenen, og vi er virkelig langt fra alt.
Det føles lidt som mit naturlige habitat.
Måske skulle du blive her.
Nej, nej, det var ikke ment som en sviner eller noget,
men måske bør du blive, så jeg aldrig ser dig igen.
Okay, men det er ikke en sviner.
Kan jeg stadig få løn for podcasten, selv om jeg ikke er med i den?
Du har gjort det til en kunst ikke at arbejde for mig.
Ja.
Jeg tog dig helt herud for at hente marokkansk arganolie.
-Jeg fløj på første klasse. -Okay.
Og jeg kan lide, at man får linned.
På økonomiklasse er alt jo lavet af papir, ikke?
-Hvad er økonomiklasse? -Okay.
-Nej, hvad er det? Et andet fly? -Nej, det er det ikke.
-Nej, det er... -På det samme fly som mit?
De fleste flyver på økonomiklasse.
Hvor? Forrest? Ude i siden? Hvor?
-Bagest. -Er der noget omme bagved?
Hvad troede du, der var deromme?
Bagage og heste. Hvad ved jeg?
Jeg troede, vinkælderen var deromme.
Jeg vil gerne vide, hvor arganolie kommer fra.
Den kommer fra et træ.
Vi er i det østlige Marokko nu,
og olien kommer efter sigende fra det vestlige Marokko.
Vi bør købe et par billetter på første klasse og flyve vestpå.
Ved du, hvad jeg hele tiden tænker? Jeg er seriøs.
-Kender du scenen i... -Lad mig gætte. Heated Rivalry.
Nej! Bare det var!
Det er alt, du tænker på hele tiden.
Ja. Nej, jeg tænker på Spaceballs.
Kan du huske, de bare går gennem ørkenen i Spaceballs?
Sjovt. Jeg tænkte på David Leans Lawrence af Arabien.
Men du tænker straks på Spaceballs.
Ja, okay. Lawrence af... Ja, Lawrence af Arabien, klart.
Men i Spaceballs går de jo hen over de klitter.
Ja, ingen går over klitter i Lawrence af Arabien.
-Den film er så lang. -Hvor lang er Heated Rivalry?
Seks afsnit på cirka en time hver.
Så den er dobbelt så lang som Lawrence af Arabien.
-Ja... -Og den ser du.
Jeg er kommet videre nu. Nu ser jeg Off Campus.
-Hvad er det? -Det er en... Endnu en ishockeyserie.
Men den handler om college-spillere
og hver af deres kærlighedsliv.
Første sæson handlede om Garrett og Hannah.
Man ved, hvad der vil ske, men rejsen er charmerende.
Og de har virkelig god kemi, hvilket er så dejligt.
Jeg begik den fejl at slå ting op på Instagram.
Nu handler hele min algoritme kun om Off Campus.
Men ved du hvad? Jeg hader det ikke...
Jeg vidste, Sona kunne fortsætte i timevis, måske i dagevis.
Så jeg tog en lille omvej for at besøge en marokkansk fan.
-Hej Yassir, hvordan går det? -Hej, Conan.
-Hvor i Marokko kommer du fra? -Fra Casablanca.
Når du ser filmen Casablanca,
minder den så om den Casablanca, du kender?
Jeg tror... Jeg aner det ikke. Jeg har aldrig set den.
Hvad? Har du aldrig set Casablanca?
Jeg kommer til Casablanca
og viser dig filmen Casablanca.
Så går jeg rundt i trenchcoat og hat.
Og jeg klæder dig ud som en fransk officer.
Ingen af de referencer siger mig noget.
Jeg er ligeglad med, om de siger dig noget, Yassir.
Fortæl lidt om dig selv. Hvad laver du?
Jeg er projektleder i et konsulentfirma.
Jeg taler mest med folk, der er mere erfarne end mig,
og spørger: "Er du færdig med det, du sagde, du ville gøre?"
Så opdaterer jeg det i en fil. Det er min arbejdsdag.
Yassir, det er handlingen i Casablanca.
Det er præcis, hvad den handler om.
Ja, en dataansvarlig spørger folk:
"Er I færdige?" Til sidst lægger de det i en fil,
og så stiger alle på et fly. Det er en virkelig god film.
Jeg fatter ikke, du ikke har set den.
CASABLANCA MAROKKO
-Yassir, hvordan går det? -Hej.
-Godt at se dig. -Velkommen til Casablanca.
Det er fantastisk. Et øjeblik tænkte jeg: "Marokko, hvor sejt.
Det staves ens forfra og bagfra."
Så tænkte jeg mig om. Bagfra er det "Okkoram", ikke Marokko.
-Det er vanvittigt. Jeg ved ikke... -Hvad taler du om?
Og så at opdage, at jeg tager fejl,
men alligevel begynde hele programmet sådan.
-Ja. -Det er en gal mands værk.
Og jeg undskylder.
-Det tager jeg imod. -Okay.
-Prøv at falde lidt til ro.
Din begejstring over at se mig er måske lidt for voldsom.
Har du set Casablanca, siden vi talte sammen?
-Ja, 20 minutter. Undskyld. -Det er værre end...
Det er værre end slet ikke at se den. Hvad er din yndlingsfilm?
Avengers: Endgame.
Du er ligeglad med Casablanca, men elsker Avengers: Endgame,
som handler om at skaffe en masse sten til en handske.
"Vi skal have handsken færdig."
Forstår du? Hvad skal de? Sælge den på Etsy?
EVIGHEDSHANDSKE (MED EVIGHEDSSTEN) $5800
Det var da en ret god joke.
Etsy, er det ikke sådan noget, I unge bruger?
Jo.
Jeg er nødt til at begå selvmord senere i dag.
Undskyld, det er... Triggeradvarsel. Selvmord kan blive nævnt.
Men jeg begår selvmord.
Triggeradvarsel. I må ikke blive sure, for jeg advarede jer.
Morer du dig sammen med mig? Eller synes du, jeg er en idiot?
Jeg, jeg kan godt lide det.
Det kan jeg.
-Har din far set Casablanca? -Det ved jeg ikke. Det tror jeg ikke.
-Har han set Avengers: Endgame? -Nej, han er mere til dokumentarer.
Ja, det er mere min generation.
Når vi bliver ældre, ser vi kun dokumentarer.
-Ja. -Jeg så ikke Avengers: Endgame.
Men jeg så Ken Burns' dokumentar om Avengers: Endgame.
I et sidste desperat forsøg på at besejre rumkrigsherren Thanos,
bruger Iron Man, Captain America, Smart Hulk og Ant-Man
de stjålne Pym-partikler til at rejse til New York
i 2012 og besøge Stark Tower,
hvor Hulk i 2012 bliver bedt om at tage trappen.
"Tag trappen. Hader trapper. Så mange trapper."
Hulk.
-Du bad mig møde din familie. -Ja.
Det var meget venligt af dig.
-Goddag, hr. -Velkommen, velkommen.
-Du hedder? -Ayoub.
YASSIRS BROR
Du er faren.
ABDELLAH YASSIRS FAR
Rart at møde dig.
Tak for invitationen.
Hvordan siger man hej på arabisk?
Assalamu alaikum.
Hvad foregår der her? Køber I briller tre par ad gangen?
Er det sådan, I gør?
Ja, jeg føler mig udenfor lige nu.
Vi bruger Hollywoods magi. Lad os alle se ind i kameraet.
-Se ind i det kamera. -Ja.
Og giv junior et par på.
-Ja. -Sådan.
-Morer min komik dig? -Ja.
Han siger ja til alt.
-Vil du have, jeg går? -Ja.
Man tager traditionelt en gave med, når man besøger nogen.
Så jeg tog det her med. Det er til dig.
-Tak. -Kan du lide det?
Det stod ude i gangen, da vi kom ind.
-Men jeg vil give dig det. -Mange tak.
Og du skal også have den her.
-Jeg kom ikke tomhændet. -Tak. Mange tak.
Jeg har også skaffet dig... det her.
Det er et barnebarn. Han passer sammen med det, du allerede har.
Det er virkelig hyggeligt. Yassirs far har lavet te.
Han har sat snacks frem. Det er fantastisk.
-Mange tak. Tak. -Det var så lidt.
Han viser dig, hvordan man skænker te.
Ja.
Hold da op. Fra stor højde.
Han er et naturtalent.
-Okay. Der blev spildt lidt. -Du spilder den.
Jeg beklager.
Har I set filmen Cocktail med Tom Cruise?
-Rigtig god. -Ja.
Den har du set, men du vil ikke se Casablanca.
Spørg ham, hvad jeg kan sige på arabisk, mens vi drikker teen.
-Bismillah. -Bismillah.
-Vi drikker i Guds navn.
Bravo.
Det er traditionelle marokkanske småkager.
Gør de ofte det?
-Virkelig smagfulde. -Ja.
Jeg skal passe på, for roser jeg mad i et andet land,
kan Stanley Tucci sagsøge mig, så...
Inviter dine venner til at spise med.
Skal mit hold også have noget?
-Ja. -Jeg siger nej.
Intet til dem. Intet. Det er lækkert. I får aldrig smagt.
Vi bør se Casablanca i Casablanca sammen med Yassir.
-Og jeg tror, I vil elske den. -Ja.
-Sam? -Ja, chef?
Er det december 1941 i Casablanca, hvad er klokken så i New York?
Hvad...? Mit ur er gået i stå.
De sover nok i New York. De sover nok i hele Amerika.
Åh mand.
Imens, tilbage i Sahara.
-Det er Mohammed og Waleed. -Ja.
-Tak, fordi I hjælper os. -Så lidt.
Fortæl os om kamelen.
Vi ser dem hele tiden i de her vidunderlige film.
Han svarer dig, ikke?
Det gør de. Du er med i film. Hvad er problemet med...
Når han er glad, gør han sådan.
-Han er meget glad. -Sådan viser han glæde?
-Så har jeg et fantastisk ægteskab. -Ja.
Vil du kysse mig?
-Den var god, ikke? -Den er god. Virkelig god.
Slås kameler nogensinde, eller enes de som regel?
-Det er chefen, kamelen. -Chefen!
Det er chefkamelen.
Og læg mærke til, at kamelen har mundkurv på.
-Han har mundkurv på. -Ja.
Er det, fordi han taler for meget om Off Campus?
-Han er meget vred. -Hov!
Lad mig spørge til kamelens tæer.
De har vist to tæer.
Har du nogen spørgsmål om dem?
-Kameltåen? -Ja.
Hvorfor nævnte du kameltåen?
Jeg nævnte kamelens tæer, fordi vores forfatter-producer José
holder en tavle med teksten: "Peg på tæerne."
Så han mente vel, at det var noget, der ville højne programmet.
Hvilken joke gik du efter, José?
-Noget med kameltå. -Netop.
-Hvad hedder denne kamel? -Den her hedder...
"Champagne Problem."
-Nå ja! -Champagne Problem.
Hvad hedder roden?
"Coca-Cola Zero."
-Coca-Cola Zero? -Ja.
Hvilken kamel passer bedst til min personlighed?
-Til din personlighed? -Ja.
Jeg tror, det er Coca-Cola Zero.
Så kamelen, vi kalder en idiot, er den, jeg bør ride på?
Ja, den her.
Coca-Cola Zero, fordi han er større.
-Og han er en idiot. -Ja.
-Undskyld. -Ja, jeg rider på idioten.
Det er anden gang i dag, jeg har sagt det.
Ja!
-Du rider idioten! -Jeg rider den dag og nat.
-Ja! -Kom, giv mig fem.
Giv mig fem. Jeg sagde, jeg ville ride på idioten
hele dagen og hele natten.
Den er fattet.
Er kameler ikke noget for dig, kan du begraves til halsen i sand.
Det er faktisk en gammel terapeutisk behandling.
Min største fobi er at blive begravet på denne måde.
Så I sidste sæson af Euphoria?
Nej, jeg har aldrig set den.
Det har jeg heller ikke. Jeg så vist ikke første sæson.
Nate bliver begravet... under jorden.
Ingen af os her har set den serie.
Jeg ved kun, at folk går på klub, og mascaraen løber. Det er alt.
-Hvor længe skal vi være i hullerne? -Kun fem eller syv minutter.
-Fem til syv minutter? -Ja.
Åh gud. Åh gud.
-Okay, du kan... -Hele min krop står i flammer.
Sona, jeg ved, du har det skidt, men når vi dækker dig med varmt sand,
får du det bedre.
Jeg sværger, jeg har haft den drøm omkring 50 gange.
Og nu sker det.
Hvorfor?
-Nej, nej, nej. -Nej?
-Kun denne del. -Kun denne del?
-Du prøver at slå mig ihjel! -Gik jeg for højt op?
Ved du hvad? Jeg springer min over.
Sona, vi bør have et sikkerhedsord. Hvad skal det være?
Hvad med: "Få mig for helvede op af det her sand"?
-Band ikke, tak. -Undskyld.
Hvad med: "Jeg vil ikke være her længere"?
Det var bedre at bande.
"Få mig for helvede ud af det her pis, tak"?
Varmt.
Det brænder. Det brænder. Flere organer lukker ned.
Leveren.
Der røg nyrerne. Vent lidt.
Penissen vågner til live.
Underligt. Hej, du er tilbage, makker.
-Hvordan har du det, Sona? -Jeg har det godt.
Det er meget varmt og omsluttende.
Det føles, som om jeg er tilbage i livmoderen.
De sagde højst syv minutter. De har været væk længe, Sona.
Ja, det har de.
Jeg så en kamel føde, og nu er ungen blevet teenager.
En kamel begyndte på jurastudiet, da de dækkede os til.
Nu er den advokatfuldmægtig i et godt firma på Manhattan.
Er det for meget?
Nu byder jeg ligesom døden velkommen.
Du lavede hele joken om kamelen, der fødte, og ungen blev teenager.
-Og ingen grinede. -Nej, men denne er mere specifik.
Så tænkte du: "Lad mig satse endnu mere på den gamle kamel..."
Jeg troede, at begravelsen var mit mareridt,
men at dø ved siden af dig er vist mit mareridt.
Det bliver bare jokes til det sidste.
Jeg så en skorpion på vej mod mig,
men den hørte mine jokes og trak sig tilbage over bakken.
Jeg besøger amazighfolket, er det korrekt?
Ja.
Amazighkulturen er over 4.000 år gammel.
De har bidraget med mad i tajin, couscous og kelimtæpper,
smukke smykker og alle mulige fantastiske ting.
Og det er Aïcha.
-Ja, Aïcha. -Er det hendes hjem?
YOUSSEF TOLK
Hun siger, at hun kommer fra en anden nomadelandsby.
Den ligger faktisk cirka 250 km væk.
De red på kameler hertil, fordi de ville forandre deres liv,
og her er de tættere på steder, hvor de kan finde vand.
Hun siger, at de nu har været her i mindst to år.
-Sagde hun alt det? -Hun er lige ankommet...
-Hun sagde ét ord. -Skal jeg få dem til at hente te?
-Drikke te. -Inviterer du mig på te?
-Ja, ja. -Gerne.
Det vil jeg meget gerne. Mig en ære.
Kan du sige til Aïcha, at det er meget hyggeligt?
Du er velkommen!
Hun siger, du er velkommen. Meget velkommen.
-Mange tak. -Ja.
Højden er vigtig her, ikke?
-At hælde højt oppefra? -Ja.
Hvad sker der, når synet svigter? Jeg spørger bare.
Jeg er misundelig på den stråle. Spørg ikke.
Tissetår. Smarty Pants. IMAX
-Nyd det! -Nyd det!
Aïcha.
-Tak. -Nyd det!
Det er en del af gæstfriheden.
-For når man besøger et nomadetelt... -Tak.
...byder de altid på noget mad.
-Hvad hedder brødet? -Medfouna.
-Medfouna er som en berberpizza. -Så jeg river bare et stykke af?
-Bare et lille stykke. -Bare et lille stykke?
-Det er virkelig godt. -Ja.
Man kan smage røgen fra stenen.
Du siger hele tiden et lille stykke.
-Må jeg få en stor luns? -Det er det sidste.
Det sidste? Hvad er du for en vært? Jeg er stor. Jeg er 1,93 meter.
Min bror Neal havde spist det som et alterbrød.
-Ved du hvad? Undskyld. -Ja.
Jeg taler for meget. Når jeg besøger nogen, spiser jeg mest muligt.
Og jeg vil ikke lyve...
Jeg har somme tider foret lommerne med stanniol,
så jeg kan fylde dem med mad og tage den med hjem.
Vil du tage den her med dig?
-Jeg er ikke færdig med at tale. -Okay.
Jeg forstår ikke, hvad du siger.
Aïcha fortryder tydeligvis, at hun lukkede mig ind i teltet.
Hun vil så gerne af med mig.
Vulture beskrev mig som "svær at holde ud".
TheWrap kaldte mig "en voldsom dosis".
IndieWire skrev: "Den fyr er en narrøv."
-Jeg vil takke dig for... Aïcha... -Du må også tage det her.
-Må jeg også tage det? -Ja, ja, ja.
Aïcha, jeg vil gerne takke dig. Mange tak.
For at hente Sonas arganolie måtte vi rejse til Marrakesh.
Desværre var der ingen afgange på første klasse.
-Sona? -Ja?
Da jeg sagde, du skulle bestille transport, mente jeg biler.
Det, vi gør lige nu,
gjorde folk også for et par tusind år siden.
Det er vanvittigt.
-Jeg har intet på under kåben. -Åh gud.
Ja. Sadlen går mod højre. Jeg går mod venstre.
-Godt. -Okay.
Har du bemærket, at både sandet og kamelerne er brune?
-Ved du, hvad det er? -Hvad?
Kamel-flage.
-Kamel-flage. -Vi bør vist komme videre.
Jeg syntes ellers, at den var ret god.
-Syntes du, den var god? -Det var José, der fandt på den.
DET ER KAMEL-FLAGE
-Okay. José Kameltå Arroyo? -Ja.
Se vores skygge, Sona.
-Det er så sejt! -Er det ikke fantastisk?
Kan du forestille dig, at det i stedet for de tre vise mænd
var os to, der kom til Jesu krybbe?
-Åh gud. -Og vi bare... Vi ødelagde det hele.
-Jeg havde ikke haft en gave med. -Nej, jeg havde taget noget.
-Nej! Fra Jesus? -Ja. Det havde jeg. Undskyld.
Sona, jeg tror ikke, vi kan ride på kameler til Marrakesh.
Sona, da jeg skaffede bilen, valgte jeg den på grund af udseendet.
Jeg tænkte aldrig på at sætte mig ind og se, om jeg kunne være der.
-Du kan slet ikke være i den. -Nej, nej.
Se, hvor meget slør der er i rattet.
Vi kører fuldstændig ligeud.
Åh gud. Jeg føler mig ikke sikker.
Og ved du hvorfor? Du er ikke sikker.
Sådan kørte folk bil i gamle film fra 1930'erne.
-I de uægte film? -Ja, ja, ja.
Jeg kommer. Jeg skal nå frem. Jeg skal til McCreadys lade, ser du?
Jeg skal møde Jimmy Cagney og Humphrey Bogart, ser du?
Det er også pissevarmt.
Det er varmt som Supermans røvhul i en kryptonitbrand.
Det er den anden ting.
-Ingen aircondition. -Netop.
Vores klipper Matt Shaw gav os denne ventilator.
-Værsgo, makker. -Ja. Den kører på fuld styrke.
Se, hvor tæt den er på dit ansigt.
Den fjerner faktisk kølighed fra mig.
Indstillingen hedder: "Meget gammel mands sidste åndedrag."
Fartbump. Åh gud.
Kom nu. Fartbumpet slog lige rattet tilbage i den rette position.
Jeg griner, fordi det er så farligt.
Hvis der sker mig noget, bliver min mor virkelig sur på dig.
-Jeg lader ikke dig ske noget. -Jeg filmer dig, mens du kører.
Hej, Nadia. Du skal vide, at jeg passer godt på din datter.
Åh gud. Vil du slet ikke sænke farten hen over bumpene?
-Nej. Se, kameler krydser vejen. -Åh gud.
Er det ikke fantastisk? Okay, hvad foretrak du?
-Bilen eller kamelen? -Kamelen.
-Ja, kamelen havde mere benplads. -Ja.
Kamelen prøvede ikke at dræbe os.
Og det lyder underligt at sige,
men bilen skal standse hvert tiende minut for at skide.
-Det minder mig om vejen til Vegas. -Ja.
Har du nogensinde kørt til Vegas?
-Det gjorde jeg i gamle dage. -Ja.
Det var mig, Rodman, Greg og Rob LaZebnik.
Vi boede virkelig billigt i den dårlige del af byen.
-Virkelig? -Ja, og vi havde det elendigt.
Vi spillede ikke. Vi drak ikke.
Vi kaldte os Tøsepatruljen, for vi var en flok tøsedrenge.
Åh gud! Se, Restaurant Argonne! De har sikkert arganolie.
-Kan du sætte mig af her? -Jeg tror ikke, bremserne virker.
Så jeg fortsætter bare, men vi finder arganolie senere.
Vi er på vej til Marrakesh. Det er en køretur på ni timer.
-Åh gud. -Jeg håber, du tog en lydbog med.
Der er ingen kassetteafspiller.
Okay, så... Jeg har lært flere bøger udenad.
Hvilke bøger?
"Kapitel 12.
Ud over at tilstå tre af de grusomste mord nogensinde registreret...
-fortalte Ed Gein efterforskerne... -Du godeste.
...at han havde besøgt et lokalt kornlager over 40 gange om natten
for at grave nyligt gemte lig op, mens han var i en slags trance..."
Endelig nåede vi Marrakesh,
og først besøgte jeg en af Marokkos største samtidskunstnere.
Det her er Hassan Hajjaj.
Du er en enestående skikkelse både her og i resten af verden.
Du har fotograferet Billie Eilish, Riz Ahmed og Cardi B.
Det er en stor ære, for jeg tror, du skal fotografere mig i dag.
Ja, vi skal more os lidt. Jeg viser dig nogle sæt tøj.
Forhåbentlig kan du lide dem.
Har du designet alt det tøj? Se her.
Se lige der.
-Beskytter det mod UV-stråler? -Det kunne det.
Kunne det? Det siger en ægte sælger.
Hvad synes du, Hassan?
Ja, jeg tror, det fungerer.
Ved du hvad? Jeg leder en sexkult,
men jeg er også sikker på motorvejen om natten.
Det er det look, jeg går efter.
Så jeg synes, vi skal prøve marokkanske sko.
Gør det noget for dig, Hassan? Kan du lide bevægelserne?
Det tror jeg ikke. Vi kan vist stoppe. Synes du ikke?
Det er utroligt.
Hvis nogen fra min high school så mig i denne sportsjakke,
ville de banke mig igen.
Ligner det ikke, at jeg har en sitcom fra 1980'erne?
Forstår du?
HVAD SÅ, DANNY?! MED CONAN O'BRIEN
-Hej, Hassan! -Conan!
-Hvordan går det, min ven? -Hvordan går det?
-Godt, godt. Det går godt. -Jeg har det fint.
Det er virkelig sejt. Vi tager billederne udenfor.
-Præcis. -Du kan lide at skabe en stemning.
Så du har inviteret denne velkendte marokkanske musiker.
Ja, Maroune Lbahja.
GNAWA-MUSIKER
Hvad hedder instrumentet?
-Det hedder en guembri. -Det er fantastisk.
Tre strenge, og midterstrengen spilles åben.
Utroligt. Og jeg er klar. Jeg har dette look på.
Som om Kermit var dj.
Det er første gang, jeg frygter et upskirt-foto.
Tak, venner.
Så har jeg endnu én ting til fælles med Cardi B og Billie Eilish.
Nu går vi ind i souken. Det er markedet.
Det er en labyrint, et spind af forskellige gyder.
Hr. Conan, jeg er en af dine fans.
-En fan. Hej. -Velkommen til Marrakesh.
-Hej. Tak, fordi jeg må komme. -Godt at se dig.
-Det er min ven Sona. -Tak, fordi I besøger min by.
-Det er vi glade for. -Så hyggeligt.
-Tak. Sikke en dejlig mand. -God fornøjelse!
I denne souk optog de Sex and the City 2.
Scenerne fra Abu Dhabi blev faktisk optaget her?
Ja.
Er det ikke den, hvor Carrie Bradshaw går rundt...
-Så støder hun på sin gamle flamme? -Aidan.
Sandsynligheden er én til en milliard.
-Jeg ved ikke... -Vi har været her i ti minutter.
-Jeg har ikke set Aidan. -Vil du se Aidan?
-Må jeg lige sige noget? -Ja.
Jeg så Sex and the City-filmen, og de er i Abu Dhabi,
og Cynthia Nixon siger: "Kom nu. Vi skal nå en masse Abu Dhabi i dag."
Og så siger hun: "Det er Abu Dhabi-dag!"
Det er Abu Dhabi-dag!
Da hun sagde det, tog jeg mit fladskærms-tv ned fra væggen
og smed det ud ad vinduet.
Fordi du blev så glad over, hvor god replikken var?
-Replikken. -Ja.
Når jeg bliver rigtig glad
for en replik i en komedie, smider jeg et tv ud ad vinduet.
Derfor kan jeg ikke se mit eget program,
for så ville tv'er flyve til højre og venstre.
Vil du have mynte?
-Jeg tager mynte, tak. -Hendes næstbedste yndlingsurt.
-Hvor meget? -Nej, intet problem.
-Rart at møde dig. Hej. -Hej. Sona.
Du er god til at smile. Assalamu alaikum.
Jeg vil vise dig noget meget særligt. Følg med mig.
Sidst jeg hørte det, endte jeg nøgen i en gyde.
Hej!
-Jimmy Carter var i min butik. -Se! Jimmy Carter var her.
Puff Daddy.
Var Puff Daddy her? Ja. Åh, Puff Daddy...
-Lad mig sige dig noget. -Ja?
Vis folk billedet af Jimmy Carter. Måske ikke det af Puff Daddy.
-Ikke, Sona? -Jo, jo, jo.
Præcis. Jeg er enig.
-Velkommen til Marrakesh. -Tak.
Sona, alle her, der jubler over mig, jublede også over Puff Daddy.
Så jeg må tage det hele med et gran salt.
-Det er sandt. -"Saddam Hussein var lige her!"
"Sikke en gæv gut."
-Jeg vil have en puf. -Hvad er en puf?
Det er sådan nogle der.
Det er en marokkansk puf. Hvad gør man med en puf?
-Til at sidde på. -Til at sidde på.
-Man putter en pude i den. -Fylder den med noget.
-Ja. -Okay.
Bruger nogen den nogensinde som hat?
-Er det en hat? Lad mig se. -Det er ikke en hat.
Er det ikke en hat? Er det forkert at have den på? Du ser oprørt ud.
-Nej, det er ikke en hat. -Det er en god hat.
Den ser tung ud.
-Men det her er godt, ikke? -Der er 38 grader.
Jeg må eje den.
-Og ved du, hvad der er bedst? -Hvad?
Tæppet matcher gardinerne.
Jeg har noget fucked up skrammel.
Ishockeyhold!
-Ishockeyhold! -Ishockey!
-Er I canadiske? -Ja, mand.
Fedt. Der foregår sikkert noget Heated Rivalry-halløj.
Det var for sjov.
-Lad os kigge herinde. -Kom.
Du sælger virkelig godt læder, ikke?
-Mange tak. -Det sagde jeg bare. Aner det ikke.
-Ja. -Du kunne være en svindler.
-Intet er svindel. Det er håndlavet. -Håndlavet. Det her er håndlavet.
-Sona, kender du hide-and-seek? -Ja.
Det her er hide-i-souk.
Souky, souky.
Undskyld, Cynthia Nixon. Det var næsten lige så slemt.
Abu Dhabi-dag!
Berberapotek. Det er eukalyptuskrystaller.
-Hvordan... Det er dejligt. -Godt, ikke?
Hold da op!
Det er som koalamfetamin.
-Eukalyptuskrystaller. -Ja.
Jeg rejste lige tilbage i tiden.
Hej, George Washington. Det her har vi på i 2026.
Har du noget, der er godt for helbredet?
-For hvad? Immunforsvaret? -Til at tilfredsstille sin kone.
-Star Wars-te. Den drikker du. -Drikker man den?
Ja. Det her er resultatet.
-Er det resultatet? -Ja.
For at opnå det resultat skulle jeg have en stor operation
og 35 donorer.
Godt, Sona. Du ved, jeg elsker lædervarer.
Det her er monsieur Lelou. Monsieur Lelou?
Han er kunstner. Han er en fremragende skrædder.
Sig, at jeg er vært for Oscaruddelingen,
menneskehedens største prisuddeling.
Efter Golden Globes og MTV Movie Awards.
Jeg vil have en smoking i læder, en marokkansk lædersmoking.
Da han tog mine mål,
spurgte han så, hvorfor Michelangelos David skal have en lædersmoking?
Er det den bedste kropstype, du har arbejdet med?
Se her. Den er smuk.
-Det er den. Jeg kan lide at dufte... -Er den ikke fantastisk?
-Du kommer til at lugte til mig. -Ellers tak.
Vent lidt. Det er en hvid læderskjorte.
Sådan en havde Jim Morrison på til sit skolebal.
Den er sej. Moderne.
Sådan en havde Lenny Kravitz på til skoleballet. God, ikke?
Ja, den er okay. Den er bedre.
Sådan en havde ham, du kunne lide i Gigolos, på til skoleballet.
-Det havde han sikkert. -Ja, det er ikke engang...
-Jeg kender ikke engang hans navn. -Brace?
Så sindssygt. Ville du næsten opkalde tvillingerne efter to fra...
Ja. Det gjorde jeg næsten.
Så sygt. Undskyld. Sådan er vi bare. Vi gør det her. Du morer dig.
Ingen lader... lader, som om han morer sig som dig. Du er bedst.
Lad os få den på.
-Åh mand. -Det siger du ikke.
-Åh gud. -Utroligt.
-Gnid dig ikke op ad mannequinen. -Må jeg tage den med?
Du var nær ved at hugge... Må jeg tage den med?
Velkommen til Oscaruddelingen 2027! Her er jeres vært, Conan O'Brien!
Det er vanvittigt.
-Den er sej. -Det er fantastisk.
-Kan du bevæge dig i den? -Nej.
Slet ikke. Det må være en fetich for en meget hæmmet person.
"Jeg kan lide læder, men... formelt læder."
Sådan. Perfekt, venner.
-Se os. -Mit hold.
Efter min optælling
har Conan købt en lædersmoking, en tæppejakke, en lædertaske
og noget stiverik-te.
Jeg troede, vi kom til Marokko for at købe ind til mig.
Sona, hvad laver du? Kaprede du lige min voiceover?
Stakkels Conan. Beklager, du ikke fik talt nok.
Godt, Sona. Lad os hente din dyrebare olie.
Her er det. Les Sens de Marrakesh.
-Hej. -Hej. Hvordan går det?
-Godt. Hvad med jer?
Min ven Sona elsker arganolie.
IKRAM B. BUTIKSEJER
-Jeg bruger det til hår og hud. -Det er godt til alt.
Du burde måske også få noget. Din hud er meget tør.
-Min hud er ret tør og skællende. -Tør hud.
Ja, se lige der. Det ligner en hønseklo.
-Se. Kan du lide det? -Det vil ordne det.
-Ikke sandt? -Argan ordner alt.
-Du får brug for meget til hende. -Ja.
Har I en stor spand arganolie, vi kan dyppe hendes hoved i.
-Vi kan holde hende der i 24 timer. -Ja, vi har den store flaske her.
Den holder i to dage for hende.
Hvad kan I gøre for min hud?
-Til din hud. -Se, den er...
Vi har håndcreme og kropscreme.
Og hvor ofte... hvor mange gange dagligt skal jeg bruge den?
-Kun én gang. -Det er så godt.
-Ja, den dufter marokkansk. -Det er fantastisk.
Du skal dufte til den.
Jeg narrede hende.
-Det kaldes et langt svindelnummer. -Kom nu!
Se, der er folk udenfor. Hej. Hvordan går det? Ved du hvad?
Hun kunne se herfra, hvor fugtige mine hænder var.
-Ja, de kan lugte dig. -Se, mine hænder er meget fugtige.
-Dine hænder er fugtige! -Ja!
Se, sådan bringer vi alle sammen.
Hvad er det?
-Det er showergel. Lavet af... -Den er opkaldt efter Conan.
Sona sagde lige: "Her er noget gel, douche."
-Føles dine hænder fugtede? -De føles ægte nu.
-Ja, det gør de virkelig. -Du kan bruge den hver time.
Sjovt. Før sagde du én gang dagligt.
Nej, men du har meget tør hud.
Til normal hud er det nok én gang dagligt.
-Ja, og hvis man er unormal. -Men din hud er virkelig tør.
Så du kan bruge den hvert minut.
Hvert minut? Gik du lige op til hvert minut?
-Hvad er det? -Det her er sensuel olie.
-Der står "sensuel". -Sensuel.
Skal man være to om at bruge den, eller kan jeg bruge den alene?
Ikke at jeg ikke gerne ville have en anden med, men altså?
-Jeg tager en til mig alene. -Okay.
Og er der en park i nærheden?
Han er underlig.
-Lidt. -Lidt, ja.
-Han er lidt... -Han ser ud som...
-Hvorfor ser han sådan på mig? -Det er okay. Du må gerne sige det.
Jeg føler mig stresset eller sådan.
Stresset? Nej.
Jeg føler, jeg har lyst til at drikke noget nu.
Tak. Ja, sådan virker han på folk.
Gjorde mit selskab dig stresset og utilpas?
Jeg er glad for, at jeg rejste hele vejen hertil
og brugte en formue på din arganolie.
-Tak. -Og blev kaldt århundredets klammo.
-Det her er slet ikke klamt. -Du dufter hele dagen.
Du dufter hele dagen.
Kunne vi have købt det på Amazon i stedet for at rejse helt hertil?
Nej, men vi har en hjemmeside.
-Har I en hjemmeside? -Ja.
Og havde vi bestilt derfra, kunne vi være blevet i USA.
Ja, det tror jeg.
-Tak. -Dejligt at se jer.
-Farvel. -Farvel. Farvel.
-På gensyn. -Ja. Vi kommer igen om en uge.
Endelig var vores episke færd forbi.
Jeg var betaget af Marokko, folket, gavmildheden og musikken,
deres kærlighed til familien og deres gamle og nye madtraditioner.
Og bedst af alt
elskede jeg at dele oplevelsen med en hylende morsom kollega
og min gode ven.
Jeg taler selvfølgelig om kamelen.
-Hr., har du nogen æg? -Æg. Ja, æg.
Har du nogen... æg?
Det her er sindsforvirret.
Tekster af: Kasper Erik Nielsen